en sall
ond sij allen lieden dat jan van noedenbeke lovene wonen tot nodenbek
Es comen in jegewordicheit der scepenen van loeven Ende heeft genomen
ende bekent dat hij genomen heeft van goede vander varent diemen
heet van byleer thof des selfs gords gelegen tot nodenbeke voirs metten
huysen hoven schuen stallen wynnende landen beemden eeusselen bosschen
en allen sinen toebehoirten Te houden te hebben en te wynnen van
sente andries misse apostels dat was int jair ons heen dusent
vierhondert xxx enen tmijn van twelf jaren langc deen na
dander staphans daer na sonder myddel volgende elx jairs hic daren
bynnen op ende om x mudde rogs goet ende payabel der maten
van loeven alle jaer tsente andries misse apostels te betalen ende
te leveren te weten sess mudde daer aff tot bevekem tot den woenhuyse
des voirs gords vander vaernt ende dander vier mudde tot loven daert
de voirs gorde gelieven sall alle jare den voirs tmijne duende ende
telken tmijne als vervolghde schout Op also gelievet enigen van hen
beyden ten middelen tide vanden voirs tmine vanden anden te scheyden
dat sij dat sullen moegen doen op a bi also dat de gene die scheyden
den anden dat een jaer te voeren segge Item es vorwerde dat de voirs
wynne de huysingen vanden voirs hove wel en lofflic houden sall op sinen
cost vander onderster rikelen nederweert voert sall hij bynnen den voirs
hove alle jae op sijnen cost leven tweehondert goeder custbare walme
om de huysinge aldaer mede te houden en alsmen die aldaer verdect
so sall de voirs wynne den wercluden den montcost gheven ende de
voirs gord sall de dachuen betalen Voert es h inne cleerlic onder
sproken waert dat bynnen den voirs hove anders gheplect getymert
ghedect oft ghemetst worde dat daer aff de voirs gord den cost
van monteeringhen en dachuen geheelic en all betalen sall Item mach
de voirs wynne alle de willigen op de voirs goede staende ten be
hoirliken tide truncken om de goede voirs daer sijs te doen sullen hebben
daer mede te bevreden uutgenomen de willigen staende bij hen
selven in een bloocsken die de voirs gord in sijns selfs orber daert
hem gelieft behen sall bekeren sall en de weyde int selfs bloocsken
staende sal de voirs wynne behouden Item sall de voirs wynne
alle verdroeghde willigen op de voirs goede staende moegen affhouwe